**PASLAUGŲ VIEŠOJO PIRKIMO – PARDAVIMO SUTARTIS**

2024 m. rugpjūčio d. Nr.

*Šalčininkai*

**Valstybės įmonės Valstybinių miškų urėdijos Šalčininkų regioninis padalinys (toliau – Įmonė)**,įmonės kodas 132340880, atstovaujamas Biržų regioninio padalinio vadovo, vykdančio Šalčininkų regioninio padalinio vadovo funkcijas,  , veikiančio pagal Įmonės generalinio direktoriaus 2024 m. kovo 8 d. įgaliojimą Nr. 77-ĮG-128(toliau – **Užsakovas**),

ir

**Valstybės įmonė Žemės ūkio duomenų centras**, juridinio asmens kodas 306205513, atstovaujama žemės tvarkymo ir geodezijos departamento direktoriaus , veikiančio pagal 2024 m. sausio 4 d. įgaliojimą Nr. 4ĮG3 (toliau – **Paslaugų teikėjas**),

toliau kartu vadinami **„Šalimis“**, o kiekviena atskirai – **„Šalimi“**, sudarė šią Paslaugų viešojo pirkimo – pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų:

1. **SUTARTIES DALYKAS**

1.1.Sutarties dalykas - regioninių padalinių žemės sklypų paženklinimo vietovės ir kadastro duomenų bylų parengimo paslaugų (toliau – **Paslaugos**) pirkimas – pardavimas. Pirkimas skaidomas į 25 (dvidešimt penkias)pirkimo objekto dalis (toliau – **P.o.d.**): Sutartis sudaroma dėl 18, 19 pirkimo dalių:

18 p.o.d. - Žemės sklypų paženklinimo vietovėje ir kadastro duomenų bylų parengimo paslaugos Šalčininkų regioninio padalinio Poškonių, Šalčininkėlių, Jašiūnų, Nemėžio, Kenos, Kyviškių, Medininkų ir Savičiūnų vietovėse;

19 p.o.d. - Žemės sklypų paženklinimo vietovėje ir kadastro duomenų bylų parengimo paslaugos Šalčininkų regioninio padalinio Savičiūnų, Rukainių, Rudaminos, Migūnų, Juodšilių, Pagirių, Kenos ir Šumsko vietovėse;

1.2. Paslaugų teikimo vieta(-os) - regioninių padalinių teritorija (priklauso, dėl kurios p.o.d. sudaroma Sutartis).

1.3.Paslaugų techniniai reikalavimai, apimtis nurodyti Sutarties Specialiųjų sąlygų 1 priede „Žemės sklypų paženklinimo vietovėje ir kadastro duomenų bylų parengimo paslaugų techninė specifikacija“ (toliau – Techninė specifikacija).

1.4. Paslaugas priimti Užsakovo įgalioto(-ų) atsakingo(-ų) asmens(-ų) kontaktiniai duomenys:*.* Apie įgalioto asmens pasikeitimą Užsakovas informuoja Paslaugų teikėją šios Sutarties Specialiųjų sąlygų 1.5 punkte ar Šalių rekvizituose nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Už Sutarties vykdymą Paslaugų teikėjas skiria atsakingą(-us) asmenį(-is): Apie atsakingo(-ų) asmens(-ų) pasikeitimą Paslaugų teikėjas informuoja Užsakovą šios Sutarties Specialiųjų sąlygų 1.4 punkte ar Šalių rekvizituose nurodytu Užsakovo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis. Užsakovas perka Paslaugas pagal poreikį Sutarties Specialiųjų sąlygų 2 priede „Pasiūlymo forma“ (toliau – Pasiūlymo forma)nurodytais įkainiais*,* **neviršijant Sutarties Specialiųjų sąlygų 2.2 punkte nurodytos Sutarties maksimalios kainos**. Užsakovas neįsipareigoja išpirkti Paslaugų preliminaraus kiekio ar bet kokios jo dalies (jeigu Sutartyje yra nurodyti Paslaugų preliminarūs kiekiai), nepaisant to, Paslaugų preliminarūs kiekiai nėra laikomi maksimaliais kiekiais. Užsakovas taip pat neįsipareigoja išpirkti Paslaugų Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai.

2.2. Sutarties maksimali kaina yra:

18 P.o.d. – 69 000,00 *(šešiasdešimt devyni tūkstančiai eurų, 00 ct)* Eur*,* neįskaitant PVM. Sutarčiai taikomas 21 proc. dydžio PVM. 18 P.o.d. Sutarties maksimali kaina, įskaitant PVM – 83 490,00 *(aštuoniasdešimt trys tūkstančiai keturi šimtai devyniasdešimt eurų, 00 ct)* Eur.

19 P.o.d. – 70 000,00 *(septyniasdešimt tūkstančių eurų, 00 ct)* Eur*,* neįskaitant PVM. Sutarčiai taikomas 21 proc. dydžio PVM. 19 P.o.d. Sutarties maksimali kaina, įskaitant PVM – 84 700,00 *(aštuoniasdešimt keturi tūkstančiai septyni šimtai eurų, 00 ct)* Eur.

2.3. Paslaugų teikėjui tinkamai įvykdžius visus sutartinius įsipareigojimus, Užsakovas sumoka Paslaugų teikėjui visą atitinkamos P.o.d. Sutarties kainąper 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka.

2.4. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties Specialiųjų sąlygų 2.7. punkte, viršija ar mažėja 10 procentų. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.5. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

2.6. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

2.7. Nauji įkainiai apskaičiuojami pagal formulę:

$a\_{1}=a+\left(\frac{k}{100}×a\right)$, kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (pasirenkamas bendras „Vartojimo prekės ir paslaugos“) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 $k =\frac{Ind\_{naujausias}}{Ind\_{pradžia}}×100-100$, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (pasirenkamas bendras „Vartojimo prekės ir paslaugos“).

Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekės ir paslaugos“). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.8. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

2.9. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

1. **PASLAUGŲ SUTEIKIMAS**

3.1. Paslaugos turi būti suteiktos per 12 (dvylika) mėnesių nuo Sutarties įsigaliojimo dienos. Šalys susitaria, kad Paslaugų suteikimo terminas, Paslaugų trūkumų ištaisymo terminas (Sutarties Specialiųjų sąlygų 4.1 p.) yra esminės Sutarties sąlygos.

3.2. Suteikęs Paslaugas Užsakovui, Paslaugų teikėjas pateikia dokumentus pagal Sutarties Specialiųjų sąlygų 1 priedą - Techninę specifikaciją.

3.3. Bendras Paslaugų pagal Sutartį teikimo laikotarpis negali viršyti Viešųjų pirkimų įstatymo 86 str. 5 d. nustatyto laikotarpio.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos tinkamai, kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra suteiktos nekokybiškai, neatitinka Sutarties reikalavimų, Paslaugų teikėjas privalo ištaisyti Paslaugų trūkumus per protingą terminą, kuris negali būti ilgesnis nei 150 (vienas šimtas penkiasdešimt) kalendorinių dienų nuo Užsakovo pranešimo apie nekokybiškai suteiktas Paslaugas išsiuntimo Paslaugų teikėjui momento.

4.2. Garantinis laikotarpis – 2 (dveji) metai.

4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas/jų etapą *(jei taikoma)* ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nesuteiktų / neištaisytų Paslaugų/jų etapo *(jei taikoma)* kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.dSutarties maksimalios kainos, įskaitant PVM, jei jis Sutarčiai taikomas.

5.2. Jei Užsakovas uždelsia atsiskaityti už tinkamai Paslaugų teikėjo suteiktas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties maksimalios kainos, įskaitant PVM, jei jis Sutarčiai taikomas.

* 1. Paslaugų teikėjas supažindina Sutartį vykdysiančius Paslaugų teikėjo (ir subtiekėjo, jeigu jis pasitelkiamas) darbuotojus su Antikorupcinės politikos, Interesų konfliktų vengimo politikos ir Dovanų politikos nuostatomis (<https://vmu.lt/korupcijos-prevencija/>) prieš pradedant vykdyti Sutartį.
	2. Jeigu Sutarties vykdymo metu Paslaugų teikėjui (subtiekėjui, jeigu jis pasitelkiamas) tampa žinoma prieš Užsakovą nukreiptos korupcinio pobūdžio veikos duomenys, jis nedelsiant apie tai informuoja Užsakovą ir/arba imasi kitų teisėtų ir pakankamų priemonių neteisėtai veikai nutraukti.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – 3 (trys) procentai nuo atitinkamos P.o.d. Sutarties maksimalios kainos be PVM. Sutarties įvykdymo užtikrinimą įrodantis dokumentas pateikiamas Užsakovui / Užsakovo atstovui Sutarties Bendrųjų sąlygų 11.4 punkte nurodytu būdu ne vėliau kaip per 10 (dešimt) kalendorinių dienų nuo Sutarties pasirašymo.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus, ir Paslaugų teikėjui pateikus tinkamą Sutarties įvykdymo užtikrinimą įrodantį dokumentą, nustatytą Sutartyje. Sutartis galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei 12 (dvylika) mėnesių nuo Sutarties įsigaliojimo dienos. Sutarties galiojimo metu Sutarties maksimali kaina, nurodyta Sutarties Specialiųjų sąlygų 2.2 punkte, negali būti viršyta.

7.2. Sutartis gali būti pratęsta automatiškai, tomis pačiomis sąlygomis be atskiro rašytinio Šalių susitarimo 2 (du) kartą (-ų/-us) 12 (dvylikai) mėnesių, jei nebus išnaudota Sutarties maksimali kaina ir jei nei viena iš Šalių iki Sutarties galiojimo pabaigos likus 1 (vienam) mėnesiui, raštu nepareiškia valios nebetęsti Sutarties. Bendras Sutarties galiojimo laikotarpis (įvertinus jos galimus pratęsimus) negali būti ilgesnis nei 36 (trisdešimt šeši) mėnesiai.

**8. Rėmimasis kitų ūkio subjektų pajėgumais**

8.1. Iki Sutarties vykdymo pradžios Paslaugų teikėjas įsipareigoja Užsakovui pranešti tuo metu žinomo Subteikėjo pavadinimą, kontaktinius duomenis ir jo atstovus. Paslaugų teikėjas privalo Sutarties Bendrosiose sąlygose nustatyta tvarka ir terminais informuoti Užsakovą apie minėtos informacijos pasikeitimus visu Sutarties vykdymo metu.

8.2. Subteikėjui (-ams) pageidaujant, Užsakovas su juo (jais) atsiskaitys tiesiogiai. Apie šią galimybę Užsakovas Subteikėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Paslaugų teikėjo apie pasitelkiamą Subteikėją gavimo dienos. Norėdamas pasinaudoti tiesioginio atsiskaitymo galimybe, Subteikėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Užsakovo pranešimo gavimo dienos informuoti Užsakovą. Tokiu atveju tarp Užsakovo, Paslaugų teikėjo ir Subteikėjo bus sudaroma trišalė sutartis, kurioje aprašoma tiesioginio atsiskaitymo tvarka, įskaitant numatoma Paslaugų teikėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su Subteikėju pasirašymas nekeičia Paslaugų teikėjo atsakomybės dėl Sutarties įvykdymo.

**9. KITOS NUOSTATOS**

9.1. Sutarties Bendrosios sąlygos yra sudėtinė, neatsiejama šios Sutarties dalis. Paslaugų teikėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Paslaugų teikėjas jas vykdys.

9.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

9.3. Paslaugų teikėjas yra registruotas PVM mokėtoju Lietuvos Respublikoje.

9.4.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Užsakovas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Paslaugų teikėjui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

9.5. Ši Sutartis sudaryta lietuvių 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**PRIDEDAMA:**

1 priedas – Techninė specifikacija.

2 priedas –Pasiūlymo forma.

3 priedas –Bendrosios sąlygos.

4 priedas – Sutarties įvykdymo užtikrinimas, pridedamas po Sutarties pasirašymo (originalas saugomas CVP IS.

**10. ŠALIŲ ADRESAI IR REKVIZITAI**

|  |  |
| --- | --- |
| **Užsakovas****Valstybės įmonė Valstybinių miškų urėdija**  | **Paslaugų teikėjas****Valstybės įmonė Žemės ūkio duomenų centras** |
| Įmonės kodas 132340880PVM mokėtojo kodas LT323408811Registracijos adresas: Pramonės pr. 11A-9, 51327 KaunasBuveinės adresas: Savanorių pr. 176, 03154 VilniusŠalčininkų regioninis padalinys Nepriklausomybės g. 33, Šalčininkai:Bankas Luminor Bank AB a/s Tel. El. p.  |  Įmonės kodas 306205513  PVM mokėtojo kodas LT100015583514 Vinco Kudirkos g. 18-1, 03105 Vilnius  AB SEB bankas  a/s Tel. El. p.  |
|  |  |
|  |  |
|  |  |
|  |  |

 Biržų regioninio padalinio vadovas, Direktorius
 vykdantis Šalčininkų regioninio
 padalinio vadovo funkcijas,

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (parašas)

Sutarties rengėjas ir už Sutarties, jos pakeitimų, ataskaitų paskelbimą teisės aktų nustatyta tvarka CVP IS atsakinga:

Už Sutarties vykdymą ir Sąskaitų priėmimą atsakingas(-a):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_